ආසියානු කුසලාන ක්‍රිකට් තරගාවලියේ අවසන් තරගයට සුදුසුකම් ලබා ගැනීමේ බලාපොරොත්තු තවදුරටත් ඇති කරගැනීමට නම් ශ්‍රී ලංකා පිල අනිවාර්යයෙන්ම ජයගත යුතු තීරණාත්මක කඩ ඉමට පිවිස ඇත.බංග්ලාදේශයේ බන්ග්ලා ජාතික ක්‍රීඩාංගණයේ අද පැවැත්වෙන ශ්‍රී ලංකා - පාකිස්තාන දිවා - රාත්‍රි තරගය එම වැදගත් කඩඉම වේ.ඉන්දියාව හමුවේ පරාජයට පත් වූ ශ්‍රී ලංකා පිල අද පාකිස්තානය සමග තරගය ජයගෙන 20 වැනිදා පැවැත්වෙන බංග්ලාදේශය තරගයද ජයගැනීම අවසන් සටනට පිවිසීමේ දොරටු විවර කර ගැනීමේ එකම මාර්ගය වී ඇත.පාකිස්තානය හා ශ්‍රී ලංකාව මුහුණුවර දෙකකින් අද තරගයට පිවිසෙති.